
Për dhënien në përdorim të përkohshëm, nga Ministria e Mbrojtjes MinistriSë Së Zhvillimit Urban, për Institutin e Ndërtimit, Tiranë, të katit përdheS, me sipërfaqe 681.5 m2, në objektin trekatësh, komponent i pronës nr. 90, me emërtim “Reparti Ushtarak 
Nr. 4400 (Ish-Shtabi I KML-së)”, me vendndodhje në Brar, Tiranë

Në mbështetje të nenit 100 të Kushtetutës dhe të neneve 10 e 12, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

1. Dhënien në përdorim të përkohshëm, nga Ministria e Mbrojtjes Ministrisë së Zhvillimit Urban, për Institutin e Ndërtimit, Tiranë, për një periudhë 30-vjeçare, të katit përdhes, me sipërfaqe 681.5 (gjashtëqind e tetëdhjetë e një pikë pesë) m2, në objektin trekatësh, komponent i pronës nr. 90, me emërtim “Reparti ushtarak nr. 4400 (ish-Shtabi i KML-së)”, me vendndodhje në Brar, Tiranë, sipas planvendosjes dhe planimetrisë që i bashkëlidhen këtij vendimi dhe janë pjesë përbërëse e tij, për ta përdorur për sistemimin e administratës së Institutit të Ndërtimit, Tiranë, me ambiente pune dhe në funksion të veprimtarisë së tij.   
2. Ministrisë së Zhvillimit Urban i ndalohet të ndryshojë destinacionin e katit përdhes në objektin trekatësh, komponent i pronës me nr. 90, me emërtim “Reparti ushtarak nr. 4400, (ish-Shtabi i KML-së)”, me vendndodhje në Brar, Tiranë, të përcaktuar në pikën 1 të këtij vendimi, ta tjetërsojë atë ose t’ua japë në përdorim të tretëve.
3. Ministrisë së Bujqësisë, Zhvillimit Rural dhe Administrimit të Ujërave i hiqet nga përdorimi i përkohshëm kati përdhes, në objektin trekatësh, sipas planimetrisë, komponent i pronës nr. 90, me emërtim “Reparti ushtarak nr. 4400 (ish-Shtabi KML-së)”, me vendndodhje në Brar, Tiranë, miratuar me vendimin nr. 277, datë 1.4.2015, të Këshillit të Ministrave, “Për dhënien në përdorim të përkohshëm, nga Ministria e Mbrojtjes te Ministria e Bujqësisë, Zhvillimit Rural dhe Administrimit të Ujërave, të disa objekteve dhe të sipërfaqes truall funksional, me sipërfaqe të përgjithshme 3 035.6 (tre mijë e tridhjetë e pesë pikë gjashtë) m², brenda territorit të pronës me numër rendor 90, me emërtim “Reparti ushtarak nr.4400 (ish-Shtabi i KML-së)”, me vendndodhje në Brar, Tiranë”. 
4. Ngarkohen ministri i Mbrojtjes, ministri i Zhvillimit Urban, ministri i Bujqësisë, Zhvillimit Rural dhe Administrimit të Ujërave, Agjencia e Inventarizimit dhe Transferimit të Pronave të Paluajtshme dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.
ZËVENDËSKRYEMINISTRI
Niko Peleshi

	Fletorja Zyrtare

